# La Capèla de Barrés

La Capèla de Barrés o La Capèla Barrés (Lacapelle-Barrès en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.
Segon Joan Francés Blanc, la comuna es partejat entre parlars lengadocians e un bocin auvernhat.

## Geografia
### Perimètre del territòri

Comunas confrontantas de La Capèla de Barrés :
| | | Maubòsc |
| Palhairòls | | |
| | Terondèls (Avairon) | |

## Toponimia

Las fòrmas ancianas son in aice Barrense en 906, in vicaria de Barrense en 981, idem en 1162-1165 (pel Barrés), parrochia ecclesie Capelle de Barres en 1266, La Capella de Barres en 1365, Capel(l)a de Berres$^{Capela?OCapella?Errordetranscripciond'unafont?}$ al sègle XIV (per La Capèla de Barrés), Barres al sègle XIV (pel Barrés), La Capelle Barrest en 1669, La Chapelle Barrés en 1688, La Capelle-Barreys en 1784, la Capelle Barres al sègle XVIII sus la mapa de Cassini.
Lo mot capèla agèt los sens successius de "partida de la glèisa de Tors que gardava lo mantèl, la cappa, de Sant Martin, de "partida de glèisa amb un altar segondari", puèi de "glèisa pichona". Dauzat jutja lo mot Barrés escur, signe que se i aviá un luòc nommat Bar, lo coneissiá pas. Lo Barrés es una anciana vigariá carolingiana espandida mai que mai en Avairon, considerada ara coma una partida del Carladés, e de comunas, Lo Mur de Barrés e La Crotz de Barrés ne gardan la sovenença, tot coma La Capèla. Lo capluòc èra a Bars (grafia francesa), dins la comuna de La Crotz de Barrés$^,$ e a 3 km a l'èst del borg. La prononciacion es [la kapɛlɔ barreʃ], a Vigron.
La microtoponimia de la comuna e dels alentorns immediats mescla fòrmas lengadocianas (Lacam, La Montagne d'Amagat) e fòrmas auvernhassas (Le Chambon), mas coma lo parlar de Vigron es puslèu orlhagués, deu n'èsser aital per una comuna situada encara pus a l'oèst.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2008 | 2020 | Richard Bonal | divèrs dreita | retirat |
| març de 2001 | 2008 | Michel Taillefer | | |
| | 2001 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra del canton de Pèirafòrt; es ara del canton de Sant Flor-2.

## Demografia

modificar « persona »  v · d · m 
Evolucion demografica Populacion comunala actuala (2013): 60, totala: 62 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 164 | 197 | 221 | 252 | 245 | 270 | 225 | 189 | 196 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 182 | 180 | 182 | 191 | 208 | 228 | 235 | 218 | 238 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 248 | 209 | 208 | 193 | 200 | 169 | 161 | 167 | 160 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 148 | 126 | 110 | 105 | 110 | 78 | 56 | 55 | 56 57 |
| 2009 | 2010 |
| 57 58 | 58 59 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* 1 2 IEO Cantal, Communes Cantal.xls.pdf
* ↑ https://commons.wikimedia.org/wiki/File:Langues_en_Auvergne-Rh%C3%B4ne-Alpes.svg
* ↑ http://archives.cantal.fr/ark:/16075/a011351496855pz2EC9
* ↑ «Dictionnaire topographique de la France».
* ↑ «Carte de Cassini». Géoportail.
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 143 e 145
* ↑ fracademic.com/dic.nsf/frwiki/965091
* ↑ dictionnaire.sensagent.leparisien.fr/Lacroix%20Barrez/fr-fr/
* ↑ enquèsta Sivadon, junh 2018
* Portal d'Auvèrnhe